

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.1 | 2025. gada 30. janvārī |

**10.**

# Par grozījumiem Ogres novada pašvaldības domes lēmumā “Par ziedojumu Ukrainas sabiedrības vispārējam atbalstam”

# Ogres novada pašvaldības dome 2024. gada 30. maija sēdē pieņēma lēmumu “Par ziedojumu Ukrainas sabiedrības vispārējam atbalstam” (protokols Nr. 8; 45.) (turpmāk – lēmums), ar kuru Ukrainas sabiedrības vispārējam atbalstam noziedoti astoņi transportlīdzekļi, kas saņemti no Neatliekamās medicīniskās palīdzības dienesta.

# Iepriekš minētajā domes lēmumā nepieciešams veikt grozījumus, jo divām no automašīnām radās nepieciešamība veikt iepriekš neparedzētus remontdarbus. Automašīnai Mercedes Benz Sprinter 316 4x4, valsts reģ. Nr. JL3782, bija nepieciešams dzinēja remonts, savukārt automašīnai Mercedes Benz Sprinter 316 4x4, valsts reģ. Nr. JM8059, radās tehniskas problēmas ceļā uz Ukrainu – Varšavā, Polijā, kur veikts dzinēja remonts. Sakarā ar remontdarbiem automašīnai Mercedes Benz Sprinter 316 4x4, valsts reģ. Nr. JL3782 bija nepieciešams pagarināt tranzīta numura tehniskās kartes derīguma termiņu, papildus izmaksas 33,87 EUR un degvielas izmaksas 120,23 EUR.

Ņemot vērā minēto, pamatojoties uz Ukrainas civiliedzīvotāju atbalsta likuma 11. pantu, Pašvaldību likuma 5. panta pirmo daļu, 10. panta pirmās daļas 21. punktu,

**balsojot: ar 20 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Daiga Brante, Dainis Širovs, Dzirkstīte Žindiga, Egils Helmanis, Igors Miglinieks, Ilmārs Zemnieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Toms Āboltiņš, Valentīns Špēlis), "Pret" – nav, "Atturas" – 1 (Santa Ločmele), "Nepiedalās" – nav,**

Ogres novada pašvaldības dome **NOLEMJ:**

1. Izdarīt Ogres novada pašvaldības domes 2024. gada 30. maija lēmumā (protokols Nr.8; 45.) “Par ziedojumu Ukrainas sabiedrības vispārējam atbalstam” (turpmāk – Lēmums) šādus grozījumus:
   1. labot Lēmuma konstatējuma un lemjošajā daļā esošās tabulas 6. kolonnas (Atlikusī vērtība, EUR) 4. rindā skaitļus no “0,00” uz “8500,00”;
   2. labot Lēmuma konstatējuma un lemjošajā daļā esošās tabulas 6. kolonnas (Atlikusī vērtība, EUR) 5. rindā skaitļus no “0,00” uz “13 817,38”;
   3. papildināt Lēmuma lemjošo daļu ar 3.1 punktu šādā redakcijā:

“piešķirt finansējumu 22 471,48 EUR (divdesmit divi tūkstoši četri simti septiņdesmit viens *euro* un 48 centi). Finansējumu paredzēt no Ogres novada pašvaldības budžeta 2025. gadam.

1. Ogres novada pašvaldības Centrālās administrācijas Kancelejai nodrošināt Lēmuma aktuālo redakciju.
2. Kontroli par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)